У цяжкія для праваслаўных жыхароў Беласточчыны гады мошчы святога мучаніка Гаўрыіла былі перавезены ў Слуцкі Свята-Троіцкі манастыр. У час Першай сусветнай вайны эвакуіраваны ў Маскву, знаходзіліся ў саборы Васілія Блажэннага на Краснай плошчы. Пасля яны пераносіліся ў Мінск і ў Гродна. У 1992 г. мошчы святога Гаўрыіла ўрачыста перанесены ў Беласток (Польшча) і змешчаны ў кафедральным саборы ў гонар свяціцеля Мікалая Цудатворца.